Xenofobie: Nie net in Suid-Afrika nie
TERUG NA 1949
Elke keer wat daar 'n sekere soort geweld in Suid-Afrika is, dink ek aan 1949. Halfpad deur Januarie daardie jaar het 'n enkele insident tussen 'n Indiese winkeleienaar en 'n jong swart man tot dae van geweld en brutaliteit oor die hele Durban heen gelei.
Die regerende Nasionale Party is minder as 'n jaar vantevore verkies en het nog nie kans gehad om sy plan vir verdeelde stede in werking te stel nie. Swart en Indiese mense het in 'n roesemoes tussen die dokke en die middestad saamgewoon, in hostelle en digte straatjies van winkels, moskees en markte. Dit was álmal se strate, en dit was min of meer vreedsaam.
Maar nie in daardie Januarie van 70 jaar gelede nie. Daar is 'n deel van hul persoonlikheid wat meeste mense probeer privaat hou, tot dit skielik eendag op- en uitvlam. Teen die tyd wat die geweld bedaar het, is amper 200 mense dood en tienduisende mense se huise verwoes...